KLKI domāšanas darbnīca

27. -28.jūlijs 2012.g.

Drabešu pagasts, Amatas novads, „Kalniņi”.

**Solvita Lodiņa**

**Latvisks Pasaules redzējums dainās, sakāmvārdos, pasakās.**

 **Lēni lēni Dieviņš brauca**

 **No kalniņa lejiņā.**

 **Dieviņam rāmi zirgi,**

 **Māras kaltas kamaniņas.**

**Latvisko pasaules redzējumu veido sapratne par:**

1. **Visuma rašanos, cēloni, eksistēšanas nodomu.**
2. **Lineāro un objektīvo laiku.**
3. **Dabas cikliem, likumībām un to ietekmi uz cilvēku.**
4. **Indivīda psihiskajiem procesiem(arhetipi, simboli), likteni, dzīves jēgu, dzīves uzdevumu (darbs, radošais process), tikumiskajām vērtībām un personības mijiedarbību ar:**
	1. **sabiedrību (ģimene, tauta, cilvēce),**
	2. **Dabu (augi, dzīvnieki, dabas parādības),**
	3. **Dievu un dievībām.**
5. **Sabiedrības (tautas, nācijas) kolektīvās apziņas vērtībām(t.sk.attieksme pret vēsturi, kultūru) un sociālo iekārtu (izglītības, valsts pārvaldes, ekonomikas u.c. modeļi).**

**Tēzes:**

1. *Mums ir pazaudēta senču tēlaini-simboliskā domāšana, kura spēja visu apkārtējo pasauli, Dabu simboliski saskatīt sevī pašā. Līdz ar to pazuda Pasaules vienotības, savstarpējās mijiedarbības un cēloņu-seku redzēšanas, jušanas spējas.*
2. *Daba ietekmē cilvēka bioritmu ciklus un cilvēks ar savām domām un rīcību ietekmē Dabu. (Vienu pašu palīgoju, visi līdzi līgojās) Ja cilvēks nav pats atklājis šo lietu kārtību un neviens nav neko pastāstījis par eksistences esamības cikliskumu, tad, viņa personībai ir jāsaskaras ar problēmām, ciešanām, sevis neapmierinātību. Ja cilvēks saprot cikliskuma neizbēgamību, tad viņš kļūst par nenovēršamo, savu gaitu slīdošo procesu vērotāju, neļaujoties tajā ieslīgt ar personīgajām emocijām. (Jebkuras attiecības starp cilvēkiem sākās, attīstās, beidzās. Jebkuras domas, idejas, darbi, projekti sākās, attīstās un beidzās.) Dabas ciklos pastāvošās svārstības, galējības, pretējās kustības atspoguļojas arī indivīda psihiskajos procesos kā dievišķā un nedievišķā mijiedarbība.*
3. *Latviešu pasaules redzējumā rakstura īpatnības tiek sauktas par tikumiskajām vērtībām. Tikumiskās vērtības ar laiku var mainīties dažādu iekšēju un ārēju apstākļu, procesu mijiedarbības rezultātā. Salīdzinoši nemainīgas ir dvēseles individuālās dievišķās kvalitātes jeb īpašības, jo ar tām cilvēka individualitāte atnāk uz šīs zemes un ienāk augumā (tās ģenētiski neiedzimst un netiek iegūtas audzināšanas rezultātā)*
4. *Enerģētiskā kustība cilvēkā visbiežāk tiek identificēta ar kumeliņa tēlu. Latvieši ir tik bagāti savā tēlu – simbolu krājumā, ka katra no enerģētiskajām kustībām tiek dēvēta savā šīs kustības būtību, darbības veidu raksturojošā tēlā-simbolā.*
5. *Tikumiskās vērtības rodas no dzīves atziņām, kas daudzkārt tiek pārskatītas un gan individuāli, gan kolektīvi vērtētas un atkal pārvērtētas. Latvieša dzīves atziņas visvairāk atspoguļojas tautas pasakās, sakāmvārdos un tautasdziesmās. Arī mūsdienu mākslās varam atrast visādas dzīves atziņas. Taču, nevar sacīt, ka šīs atziņas raksturo kolektīva jeb etniskās kopienas pasaules uztveri kopumā, drīzāk tās raksturo indivīdu jeb personību, kura radījusi attiecīgo mākslas darbu.*
6. *Sakāmvārdi ir dzīves gudrības, pamācības. No tiem dzimst morāli-ētiskie dzīves principi, kas brīdina personību par iespējamību sastapties ar noteiktu situāciju, cilvēcisko rīcību dažādās savstarpējās attiecībās. To ievērošana sola nodrošināt tikumību (rakstura iezīmes nozīmē), cieņas, goda saglabāšanu kā tikumu- gan pašvērtējumā, gan sabiedriskajā vērtējumā, kā arī palikt emocionāli gandarītam, nevis iedzīvoties nepatīkamās sajūtās un situāciju sekās.*

 *Ne visus sakāmvārdus pēc savas formas un satura var klasificēt kā viennozīmīgi saprotamas morāles normas. Liela daļa no latviešu sakāmvārdiem precīzi atklāj cilvēciskās Dabas esamības duālo būtību ar daudznozīmīgu tēlu palīdzību, kuri var tikt traktēti arī kā simboli un attiecināti uz vairākām cilvēka dzīves sfērām. Zināt cilvēcisko Dabu tās kopumā nozīmē pilnībā izprast gan sevi, gan sabiedrību kopsakarībās. Lai izprastu latviešu sakāmvārdus, kuros ir izmantoti Dabas tēli kā metamorfozes, cilvēkam ir vajadzīga attīstīta iztēle un simboliskā domāšana, kas spēj traktēt jeb interpretēt, attiecinot šo dzīves gudrību uz situācijām dažādos apziņas esības līmeņos.*

*Arhetipu katre…*